52 TÁRSULATI ÜGYKK. 



donképeiii fennállásáiiak ötvenedik évét. Hogy eddigi működése és alkotásai 

 hazánknak és a tudománynak mennyit érnek, annak elbírálására mások illetéke- 

 sek. E helyről azonban ahhoz az őszinte kívánságomhoz nekem is jogom van, 

 miszerint a jövőben dicsőséggel, sok fényes közhasznú eredménnyel forgassák az 

 intézet geológusai a kalapácsot úgy, mint a tollat. Legyen az ő jelszavuk is az, 

 hogy «min(Ug és mindent a hazáért !» 



A nevezett intézet nagyérdemű eddigi igazgatója Lóczy Lajos dr. tudomány- 

 egyetemi tanár és társulatunk tiszteleti tagja, betegeskedése folytán hosszú sza- 

 badságra ment. Értékes és nagy munkásságát, valamint az ebből kifolyó korszakot 

 alkotó fényes eredményeket itt nem vagyok hivatva kellően méltatni. Hetven 

 évet betöltve, mindezekért szerény jutalma legyen az, hogy mi őt hivatott vezé- 

 rünknek tartjuk és a legnagyobb tisztelettel és büszkeséggel valljuk magunkénak. 

 Ha egykor majd nyugalomba tér, nyugodt lelkiismerettel mondhatja el, hogy 

 kötelességének mint a haza hív polgára és mint tudós eleget tett s hogy hazánk 

 határain túl is, országunk tudományos mivel ésének ő volt egyik legelsőbbrangú 

 zászlóvivője. Az isteni gondviselés adjon neki jó egészséget és még sok évi munka- 

 kedvet és boldogságot. 



Mielőtt elnöki jelentésemet bezárnám, méltóztassanak megengedni, hogy 

 hazánk egyik legújabb történeti jelentőségű eseményét elevenítsem fel. Ez évnek 

 elején a magyar nemzetgyűlés az ország kormányzójává Horthy - Miklóst, 

 a nemzeti hadsereg fővezérét válaszotta meg. Kormányzó úr főméltóságát, mint. 

 a legelső magyar embert, hazafias és odaadó hódolattal üdvözöljük. Kérem a 

 mélyen tisztelt Közgyűlést, legyen kegyes elhatározni, hogy az üdvözlés írásban 

 is megtörténjék. 



Mélyen tisztelt Közgyűlés ! 



Ma tartjuk tulaj donképen hetvenedik közgyűlésünket. Hetven esztendő 

 életünkben nagy idő, kivált mikor ez az idő hazánk történetének is egyik legfon- 

 tosabb korszakát foglalja magában. Azt hiszem, társulatunk tisztességesen kivette 

 és teljesítette is a reáeső munkát, az ő kötelességét, s így híven szolgálta hazáját. 



Mennél régibb a hegedű, annál tisztább, szívhez szólóbb a hangja ; mennél 

 vénebb a templom, annál magasztosabb, meghatóbb annak hajója; mennél 

 roskattabb a kereszt, amelyhez szenvedők és szomorkodók vigasztalásért járulnak, 

 annál több rajta a bizalom, a szeretet, a hála könnye. Legyen úgy a mi társula- 

 tunkkal is. A régiség igazi nemes patinája védje meg minden veszedelemtől. Le- 

 gyen ez a magyar geológusok és a hozzátartozók tiszteletteljes szent hajléka, 

 amelynek magasztos hajójában a kölcsönös megbecsülés, egyetértés, a legnemesebb 

 munka és verseny-szeretet és tiszta nemes hazafias érzés hozza össze tagjainkat 

 és tartsa őket szoros kapcsolatban is. 



Életemnek legkitüntetőbb és legmegtisztelőbb állásától válok most meg. 

 Hálás szívből köszönöm tisztviselőtársaim nevében is kegyes elnéző támogatá- 

 sukat és bizalmukat. 



A jó Isten szeretete legyen mindnyájukkal! 



3. Mauritz Béla dr. választmányi tag emlékbeszédet tart Krbnner József 

 dr. tiszteleti tagról. (Megjelent a Természettudományi Közlöny 1920. évi LIL 

 kötetében.) 



4. Papp Károly dr. felolvassar alábbi titkári jelentését a Magyarh. Földtani 

 Társulatnak 1918. és 1919. évi működéséiől. 



í. Bevezető, 



Mélyen tisztelt Közgyűlés ! 



A krónikás tollát veszem kezembe, amikor a Magyarhoni Földtani Társulat 

 1918. és 1919. évi működéséről titkári tisztem alapján beszámolok. Miként Magyar- 

 ország határai az 1918. év derekán érték el legnagyobb kiterjedésüket, amikor 

 egyúttal győzelmes hadaink idegen országok bérceit taposták, épúgy a magyar 

 geológusok egyesülete is az 1918. év közepén érte el fejlődésének tetőpontját. 



